cyanic-selkie/wikianc huggingface dataset:
Anders Baasmo Christiansen
Biografi
På film spelte Baasmo Christiansen i eit par norske kortfilmar og Kaptein Sabeltann-filmar før han i 2003 fekk spela ei av hovudrollene i filmen Buddy saman med Nicolai Cleve Broch og Aksel Hennie. Denne rolla gav han Amandaprisen for 2003 i klassen Beste mannlege hovudrolle, og gav karrieren hans eit kraftig lyft. Av større produksjonar spelte han i 2005 i 37 og et halvt og miniserien Ran. Han spelte rolla som Ibsen i NRK-miniserien En udødelig mann (2006) og spelte i Mars & Venus (2007).
I 2007 fekk han for fyrste gong ei rolle i ein nordisk film, nemleg den svenske produksjonen Arn - Tempelridderen. Filmen er den fyrste av to filmar om den svenske tempelryttaren Arn, basert på bøkene av Jan Guillou. Baasmo Christiansen hadde rolla som nordmannen Harald Øysteinsson, ein av Arn sine allierte. Regissøren av filmane var danske Peter Flinth, og Christiansen spelte her saman med Joakim Nätterqvist, Sofia Helin, Bibi Anderson og Stellan Skarsgård. Han hadde same rollefiguren i oppfylgjaren Arn - Riket ved veiens ende frå 2008.
I 2008 dukka Baasmo Christiansen også opp i Fatso av Arild Fröhlich, hadde hovudrolla i Nord frå 2009, og spelte vidare i Vegas (2009), Bestevenner (2009 og En ganske snill mann (2010), nok ein gong saman med Stellan Skarsgård. Dei siste åra har han spelt i fjernsynsseriane Dag og Koselig med peis. Han har i tillegg hatt mange roller som stemmeskodespelar i teiknefilmar.
Sanaviron Island
Sanaviron Island er ei øy som ligg utanfor Northeast Glacier, søraust for Audrey Island, Debenham Islands, i Marguerite Bay på Fallières Coast. Ho vart kartlagd av Den argentinske antarktisekspedisjonen, 1950–51, som to småøyar (truleg på gunn av noko overliggande is) og kalla «Islotes Sanaviron» etter det argentinske skipet «Sanaviron», som vart nytta til sjøoppmaling i området. Det vart sidan oppdaga at det er snakk om ei enkel øy.
Puelchevind
Puelche er ein tørr, austleg fønvind i sør-Sentral-Chile. Vinden er kalla opp etter puelche-folket som bur på austsida av Andesfjella. Puelche-vinden er sakpt av høgtrykk over Stillehavet som strekkjer seg austover til Andesfjella og/eller byggjer ein høgtrykksrygg til eit høgtrykkssenter over Sør-Atlanteren. Puelche-vindane opptrer opp om våren og kan føre til rask snøsmelting i Andesfjella og flaum.
Kjelder
''
Raleigh
I byen ligg North Carolina State University som har blitt meir og meir viktig og er ein del av det såkalla Research triangle. Denne delen av USA veks kraftig og Raleigh er ein av byane som har størst vekst i folketalet i USA.
Qin-dynastiet
Qin-dynastiet var det fyrste dynastiet i det kinesiske keisarriket. Keisarriket voks fram or staten Qin, den vestlegaste av dei sju statane som gjennom krigarrika-tida stridde om herredømet over kinesarane. Qin-herskarane erobra alle dei rivaliserande rika, og i 221 f.Kr. var, for aller fyrste gong, alt land der det budde kinesarar samla under ei krone. Samlinga var sluttpunktet for ei utvikling som hadde tek til allereie fleire hundreår tidlegare.
Etter rikssamlinga kalla qin-kongen Zheng seg for keisar, og er for ettertida kjend som Qin Shihuangdi. Den verkelege drivkrafta bak samlinga var likevel Li Si, kanslaren hans. Landområda som Qin-dynastiet rådde over var mykje vidare enn det tidlegare dynasti, til dømes Shang- eller Zhou-dynastiet hadde kunna kontrollere.
Etter at den fyrste keisaren døydde i 210 f.Kr. braut det ut uro i heile riket. Trass i den militære styrken til Qin førte den påfylgjande borgarkrigen til at dynastiet fall. I 207 f.Kr. fekk opprøraren Xiang Yu avretta den tredje qin-keisaren Ziying, kort etterpå vart Han-dynastiet grunnlagt av Liu Bang.
Innandørs sykling
Innandørs sykling er ei form for kondisjonstrening der utøvaren syklar på ein spesiallaga, stilleståande «sykkel». Ein kan utføra slik sykling åleine eller på eit lag med instruktør på eit treningssenter. Slik lagsykling med musikk er kjend under varemerket spinning.
Andamanspråk
Andamanske språk er ein språkfamilie som blir snakka av andamanar på Andamanane, ei øygruppe som tilhøyrer det indiske unionsterritoriet Andamanane og Nikobarane. Familien blir delt inn i storandamanske språk og sørandamanske språk; av dei storandamanske språka er berre éit (a-jeru) i live i dag, og av dei sørandamanske er tre språk i live.
Historie
Dei innfødde andamanarane har levt på Andamanane i tusen, om ikkje titusenar av år, og i storparten av denne tida har samfunna deira og språk vore upåverka av eksterne innverknader. Sjølv om eksistensen til øyane og innbyggjarane var kjent blant maritime handelsmaktar i den sørasiatiske regionen var kontakt med andamanarane og verda utanfor veldig sporadisk, og ofte fiendtleg. Som eit resultat av dette er nesten inkje nedskrive om språka deira før midten av 1800-talet. Frå 1860 og utover førte etableringa av ein britisk straffekoloni til ein varig påverknad av dei andamanske folka, spesielt storandamanarane.
Ved inngangen til 1900-talet hadde dei fleste folkegruppene vorte sterkt redusert i mengder, og mange av dei storandamanske språka gjekk ut av bruk. Det språklege mangfaldet på øyane leid òg under av at mange av dei gjenverande folka vart blanda saman med kvarandre og med karenske og indiske innvandrarar.
Ved byrjinga av 2000-talet var det berre rundt 50 menneske med storandamansk opphav igjen, alle på øya Strait Island. Rundt halvparten av desse snakka ein kreol av storandamanske språk, for det meste basert på aka-jeru og a-pucikwar, med element av hindi og burmesisk. Dette kreolspråket blir kalla «notidig storandamannsk» av nokre lærde, men òg berre «jero» eller «storandamansk». Hindi fungerer i større og større grad som hovudspråket deira, og er det einaste språket rundt halvparten av dei snakkar.
Gutar
Gutarane (norrønt gutr) var eit nordgermansk folk som budde på øya Gotland i Austersjøen. Dei var namneslektningar med gøtane gjennom protogermanske Gutaniz. På 700-talet hadde svearane prøvd å ta Gotland med makt fleire gonger, men gutane hadde sigra over dei. Dei valde å søkje fred og handelsavtalar med svearane for å halde dei unna. Det tok ikkje lang tid før dei begynte å betale skatt til svearane sin konge, og dei skal ha vore under svearanes rike mot slutten av 800-talet. Ifølgje Gutasaga skal dette ha vore eit friviljug og fredeleg samarbeid.
Andamanspråk
Språka og klassifikasjonen deira
Det er to klare undergrupper av andamanske språk; storandamanske språk og sørandamanske språk, og dessutan éit uklassifisert språk (sentinelesisk) som blir trudd å vere søarandamansk. Dei beviste likskapane mellom storandamanske og sørandamanske språk er som regel berre morfologiske av natur, og det er lite delt ordforråd. Som eit resultat av dette har forskarar som Joseph Greenberg sådd tvil om andamansk kan vere gyldig som éin språkfamilie. Andre, som Timothy Usher, meiner å ha funne fleire likskapar i ordforrådet i dei to gruppene, som pronomena i onge samanlikna med pronomena i aka-bea: mi «eg»/m- «vi» og ngi «du»/ng- «du», men ikkje nok til å etablere regelrette lydrelasjonar.
Dei andamanske språka er:
Joseph Greenberg har foreslått at desse språka, eller i det minste storandamansk, er i slekt med papuanske og tasmanske språk som del av språkfamilien indostillehavsspråk. Dette forslaget er ikkje generelt godteke av språkforskarar (sjå utvida vestpapuansk).
Grammatikk
Dei andamanske språka er agglutinerande språk med eit omfattande for- og etterstavingssystem. Eit av dei mest distinkte trekka ved språka er at dei har eit substantivklassesystem basert for det meste på kroppsdeler, der kvart substantiv og adjektiv kan ta ein forstavelse basert på kva for ein kroppsdel orda assosierast med (på grunnlag av form eller funksjon). Forstavelsen «aka-» i namna på mange andamanske språk antyder dermed at orda har noko med tunga å gjere.
Kjelder
''
Edvard Tallaksen
Johan Edvard Tallaksen var ein norsk motstandsmann under andre verdskrigen.
Tidleg liv
Tallaksen vart fødd i Kristiansand som den yngste i ein syskenflokk på tre. Foreldra var grosserar Rasmus Tallaksen og Ludmila Eleonora. Mora døydde då Edvard berre var to og eit halv år gamal. Etter endt utdanning ved Kristiansand Katedralskole drog han til Tyskland, der han lærte seg flytande tysk. Etter å ha avtent verneplikta i 1936 vart han korporal i Kongens Garde. Han var òg handelsbetjent i forretninga til faren i Kristiansand.
Andre verdskrigen
Då krigen kom til Noreg i april 1940, tok Tallaksen del i kampane på Sørlandet som korporal. Etter to veker var Noreg okkupert av tyskarane, men Tallaksen nekta å gje seg. Saman med fem andre gutar tok han seg den 16. august 1941 over Nordsjøen til England. Dei kom fram til England den 19. august. Fire av gutane vart sendt til Little Norway i Canada, medan Tallaksen og kameraten Birger Fjeldstad vart sendt til London. Tallaksen kom inn i Kompani Linge hausten same året. Han vendte attende til Noreg den 12. november 1943 for å ta del i «Operasjon Company», saman med Birger Rasmussen og Armand Trønnes. Hovudmålet til aksjonen var Arendal Smelteverk. Aksjonen vart gjennomført 21. november og enda med at fem generatorar vart sprengt. Etter å ha lege lågt i to veker for tyskarane, tok dei seg til fots til Oslo, der Tallaksen no tok del i «Operasjon Goldfinch» som gjekk ut på å trene personell i Milorg og ta imot våpen.
Frå 1944 var Tallaksen tilknytt Oslogjengen som var under leiing av Gunnar Sønsteby. Han deltok på ei rekkje sabotasjeaksjonar, mellom anna aksjonen i Kirkeveien 90, aksjonen mot Thamshavnbanen (saman med Gunnar Sønsteby og Birger Rasmussen) og aksjonen mot oljelageret på Sørenga. I den sistnemnte vart 200 000 liter smøreolje øydelagt.
Utpå hausten 1944 kom Tallaksen i kontakt med ein Milorg-kontakt som hadde kome i kontakt med tyske dessertørar. Tallaksen gjekk med på å møte dei tyske dessertørane 13. november på Plasskafeen. På dette møtet hadde han med seg Gregers Gram, som tenkte han kunne nytte møtet med dessertørane i propagandaarbeidet («Operasjon Derby»). Dessverre viste det seg at «dessertørane» var provokatørar og at heile møtet var ei felle iscenesett ifrå Victoria Terrasse. Tallaksen og Gram hamna i skotveksling med tyske agentar - ei skotveksling som kosta Gram livet. Tallaksen vart hardt skadd, men overlevde. Han vart køyrd til krigslasarettet på Aker sykehus. Etter to veker vart han frakta til Akershus festning. 29. november tok Tallaksen sitt eige liv i cella si for ikkje å røpe kameratane og kollegaane sine i Oslo. Han vart kremert, oska hans vart merka og gravlagt på Kristiansand kirkegård etter krigen.
Utmerkingar
Tallaksen vart høgt dekorert for innsatsen sin under krigen. I 1947 blei han post mortem dekorert med den høgast rangerte utmerkinga i Noreg: Krigskrossen med sverd. For «Operasjon Company» vart han påskjønna med Militærkrossen.
Danelva i Israel
Danelva (hebraisk דן Dan, arabisk: اللدان Leddan) er den største sideelva til Jordanelva. Kjelda hennar er ei rekkje kjelder som spring ut frå Tel Dan langs ei forkasting.
Elva har fått namn etter den israelske byen Dan, som vart erobra av Dan-stamma under domarperioden. Dan-stamma erobra byen, som då heitte Laish, og då busett av kanaanittar. Sjølv om Danelva berre er 20 km lang, gjev ho 238 millionar kubikkmeter vatn kvart år til Hulahdalen. I 1966 var dette årsaka til ein strid mellom israelarar som ønskte å utnytte vatnet og dei som ønskte å bevare det. Resultatet vart eit bevaringsprosjekt på kring 0,49 km² ved kjelda til elva kalla Tel Dan-reservatet.
Ethelbald Bluff
Ethelbald Bluff er ein skrent som består av vulkanske bergart vest på ei gruppe komplekse ryggar som strekkjer seg vestover frå Belemnite Point i Antarktis. Han vart kalla opp etter Æthelbald, son av Æthelwulf, konge av vestsaksarane og i røynda konge av England frå 858 til 860. Fleire stader i området er kalla opp etter saksiske kongar av England.
The Dragons Back
The Dragons Back er ein stort sett isfri rygg med ei høgd opp mot 1315 m vest i La Grange Nunataks i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey i 1968–71 og fekk det skildrande namnet av UK Antarctic Place-Names Committee i 1971, etter toppane på ryggen som gjer at han minnar om ein drake (dragon på engelsk).
Fylkesveg 6690
Fylkesveg 6690 går mellom Nedre Elvehavn – Sluppen, Trondheim.
Før Trøndelag fylke vart oppretta 1. januar 2018 var vegen kjenneteikna som Fylkesveg 905 i Sør-Trøndelag.
Lilla Edets kommun
Lilla Edet kommune ligg administrativt under det svenske lenet (fylket) Västra Götaland. Geografisk ligg kommunen delvis i landskapet Västergötland, og delvis i Bohuslän. Administrasjonssenteret i kommunen ligg i Lilla Edet.
Balad-distriktet i Irak
Balad-distriktet er eit distrikt i Saladin guvernement i Irak. Det dekkjer eit areal på 2 469 km², og eit folketal på 167 590 i 2003. Distriktshovudstaden er byen Balad.
Lilla Edets kommun
Tettstader
Lilla Edet kommune har fem tettstader. Folketalet i tabellen er frå 31. desember 2005.
Balad-distriktet i Irak
Balad-distriktet
Balad-distriktet består av fleire byar og landsbyar:
Rolf Jørgen Fuglesang
Rolf Jørgen Fuglesang var ein norsk jurist og politikar. Han var ein sentral aktør i Nasjonal Samling, både før og under andre verdskrigen. Frå 1942 til 1945 var han kulturminister i Quisling si NS-regjering. I 1946 vart Fuglesang dømt for landssvik.
Politikk
Fuglesang tok examen artium i 1928 og vart cand.jur. i 1933. Allereie i studietida vart han ein tilhengar av Vidkun Quisling, og melde straks seg inn i Nasjonal Samling då partiet vart stifta i 1933.
Fuglesang var generalsekretær i NS frå 1933. Frå 25. september 1940 var han statsrådsekretær for dei kommissariske statsrådane. Frå 1. februar 1942 til november 1942 hadde han post som statsrådsskretær i Quisling si andre regjering. Deretter var han kulturminister frå november 1942 til frigjeringa. Fuglesang var òg president 1943-45 i kulturtinget.
Fuglesang var ein av Quisling sine mest lojale medarbeidarar, og spelte ei viktig rolle både under etableringa av Nasjonal Samling oppbygginga av det nasjonalsosialistiske maktapparatet under andre verdskrigen i Noreg.
Krigsåra høyrde Fuglesang til den reine «norske» fløya i NS. Såleis var han særs kritisk til den pangermanske innverknaden, sterkast representert ved Jonas Lie og Sverre Riisnæs. Av den grunn hadde Fuglesang ingen særleg tillit hos rikskommissær Josef Terboven og elles i den tyske politiske leiinga i Noreg.
DigitaltMuseum
DigitaltMuseum er ein felles database over samlingar i norske og svenske kunst- og kulturhistoriske museum. Tenesta vart skipa i 2009. Databasen vert utvikla og driven av KulturIT, som er eigd av Maihaugen og Norsk Folkemuseum, og mottek støtte frå Norsk kulturråd, tidlegare ABM-utvikling. Målet med DigitaltMuseum er at musea sine samlingar skal vere lett tilgjengelege for alle interesserte, uavhengig av tid og stad.
Rolf Jørgen Fuglesang
Landssvik
Fuglesang sleppte unna dødsstraff under landsvikoppgjøret, ettersom fire av dei sju medlemmane i lagretten røysta mot aktors tiltale. Han vart i staden dømd til livsvarig tvangsarbeid i 1946, då retten fann at han ikkje hadde nokon avgjerande innverknad over Nasjonal Samling si svikefulle verksemd, men berre var ein reiskap. Han vart sett fri i 1956.
DigitaltMuseum
Per 1. februar 2013 var om lag 1 160 000 gjenstander frå 116 museum og samlingar tilgjengelege på nettstaden til DigitaltMuseum.
Trakom
Trakom er ein augesjukdom forårsaka av ein kronisk betennelse i bindehinna og hornhinna gjennom infeksjon frå mikroorganismen Chlamydia trachomatis. Trakom er ein av dei mest utbreidde sjukdommane i verda, og er den vanlegaste infeksjonsårsaka til at folk blir blinde.
Trakom-bakterien blir overført gjennom kontakt, til dømes ved bruk av same handklede, kosmetikk og liknande. Augesekret kan også berast frå ein smitta person (som eit barn) til ein annan av fluger. Utsette pasientar kan smittast fleire gonger slik at sjukdommen får eit kronisk forløp.
Rolf Jørgen Fuglesang
Landssvik
Etter soning arbeidde Fuglesang som murar og forretningsmann i Oslo. Han deltok sidan offentleg fyrste gongen i NRK sitt radioprogram Ukeslutt i juni 1983.
Trakom
Sjukdomsforløp
Inkubasjonstida er 5–12 døgn. Bindehinna på baksida av augelokka blir angripne først. Her vil det oppstå karakteristiske ruglete knutar (folliklar) og arr. Arrskrumping og feilstillingar vil gjera at augeloka blir feilstilde (entropion). Dette kan igjen føra til at augevippene skraper mot hornhinna og forårsakar trichiasis. Bindehinna kan gro ned over hornhinna (pannus trachomatosus). Kronisk sjukdom kan føra til nedsett syn eller at pasienten blir blind.
Førebygging og behandling
Sjukdommen kan førebyggjast gjennom gode hygienevilkår som senker smittefaren.
Trakom kan lækjast med antibiotika, men i utsette område kan pasientar lett bli infiserte att. Skade som følgje av kronisk sjukdom kan ofte betrast gjennom ein operasjon med korreksjon av feilstillinga til augelokksranden.
Soge og utbreiing
mini|[[Funksjonsjusterte leveår for trakom per 100,000 innbyggjarar i 2004
{{legend|#b3b3b3|no data}} {{legend|#ffff65|≤10}} {{legend|#fff200|10–20}} {{legend|#ffdc00|20–40}} {{legend|#ffc600|40–60}} {{legend|#ffb000|60–80}} {{legend|#ff9a00|80–100}}
{{legend|#ff8400|100–200}} {{legend|#ff6e00|200–300}} {{legend|#ff5800|300–400}} {{legend|#ff4200|400–500}} {{legend|#ff2c00|500–600}} {{legend|#cb0000|≥600}} ]]
Verdshelseorganisasjonen WHO arbeider aktivt for å utrydda sjukdommen gjennom «the Alliance for Global Elimination of Trachoma by the year 2020».
Santa Ana-vind
Santa Ana-vindane er ein kraftig, særs tørr frålandsvind som sveipar over Sør-California og nordlege Baja California seint på hausten og vinteren. Dei kan vere både varme og kalde, avhengig av den rådande temperaturen i området vinden starta, Great Basin og øvre Mojaveørkenen. Vindane er kjend for det varme vêret (ofte det varmaste for året) når dei kjem på hausten, og er frykta for å spreie skogbrannar.
Calmeyers gate
Calmeyers gate er ei om lag 350 meter lang gate i sentrum av Oslo, i bydel St. Hanshaugen, som går i nordausteleg lei frå Youngs gate, forbi sørenden av Arbeidersamfunnets plass til Hausmanns gate. Gata fekk namnet i 1852 etter legatskiparen og kjøpmannen Mathias Calmeyer (1741-1801). Opphavleg gjekk gata berre mellom Hausmanns gate og dåverande Henrik Ibsens gate, som no heiter Hammersborggata og avgrensar Arbeidersamfunnets plass i vest. Men i år 2000 vart gata lengd sørvestover til Youngs gate i samband med at det vart bygd ei ny kontorblokk i området.
Trond Botnen
Trond Botnen er ein  norsk grafikar, målar og bilethoggar frå Porsgrunn. Han er utdanna ved Kunsthaandværkskolen i København og ved Statens Håndverks- og Kunstindustriskole. Arbeida hans er innkjøpte blant anna av Nasjonalgalleriet, Riksgalleriet og Museet for Samtidskunst. Botnen har ei rekkje ustillingar bak seg og i tillegg til separatutstillingar har han deltatt på Statens Haustutstilling heile ti gonger.
I løpet av dei femti åra han har verka som kunstnar har Botnen skifta kunstnarisk stil fleire gonger. Dei seinare måleria hans er abstrakte komposisjonar der han legg lag på lag av akrylmåling. Inspirert av Gustav Klimt påfører han måleria transparente, nesten usynlege lag med gull, sølv eller bronse.
SK Tirfing
SK Tirfing er ein idrettsklubb i Harnäs i Sverige. Klubben vart skipa i 1923, og vart svenske mestarar i bandy for herrer i 1930.
Trond Botnen
Han har også gitt ut to diktsamlingar.
Calmeyers gate
Utlendingsdirektoratet, som tek seg av innvandrings- og flyktningesaker mellom anna, har sine kontor i hjørnebygningen mot Hausmanns gate, med adressa Hausmanns gate 21.
Trond Botnen
Trond Botnen er busett i Drøbak.
Plater
Multimal, der han les dikt saman med blant anna Bjørnar Andresen, Svein Finnerud Trio og Carl Magnus Neumann. (Polydor 2920102) (1971)
Calmeyers gate
Ein liten rest av muren ikring arbeids- og straffeinstitusjonen Tugt- og Manufacturhuset som vart bygd i Storgata i 1737 -1740, rive i 1938, er å sjå i enden av Calmeyers gate i nærleiken av krysset med Yongs gate, sørvest for Hammersborggata.
Vulgærlatin
Vulgærlatin (frå latin sermo vulgaris, «alminneleg språk») eller låglatin er ei fellesnemning for dei dialektane av latin som blei tala først og fremst i dei vestre provinsane av Romerriket fram til desse dialektane utvikla seg til dei ulike romanske språka kring 800-talet.
1859 Kovalevskaya
1859 Kovalevskaya er ein asteroide i det ytre av hovudbeltet. Han blei oppdaga den 4. september 1972 av Ljudmila Vasiljevna Zjuravljova ifrå Krim-observatoriumet i Nauchnij. Han er kalla opp etter den russiske matematikaren Sofija Kovalevskaja.
Kim Gevaert
Kim Gevaert er ein belgisk tidlegare friidrettsutøvar frå Leuven som tevla internasjonalr på sprintdistansane 100 m og 200 m. Ho vann gullmedaljen på begge distansane i EM i friidrett 2006 i Göteborg, og fekk sølvmedaljar på dei same distansane under EM 2002 i München.
Short Island
Short Island er ei øy som ligg 4,0 km sørvest for Cape Page, like utanfor vestkysten av Graham Land. Ho er med på eit argentinsk kart frå 1952. Ho vart namngjeven av United Kingdom Antarctic Place-Names Committee (UK-APC) i 1960 etter Short Brothers, eit britisk firma starta av Eustace, Oswald og Horace Short, som i 1909 fekk ordre frå dei kjende Wright-brørne om å bygge seks fly, slik at Shorts vart den første flyfabrikken i verda.
Brattodden
Abrupt Point eller Brattodden, er eit kupert nes 4,5 km sørvest for Patricia Islands, på vestsida av Edward VIII Bay. Det vart kartlagd av norske kartografar frå flyfoto teken av Lars Christensen-ekspedisjonen, 1936–37, og namngjeven av dei. Det norske namnet vart omsett av ANCA etter ei kartlegging i 1954 av ANARE (Australian National Antarctic Research Expeditions).
Kystsogevekene
Kystsogevekene er ei årleg tilstelling av ei rekkje kulturarrangement i Hordaland og i Gulen kommune i Sogn og Fjordane. Dei finn stad tidleg på hausten, og er organisert av Stiftinga Kystsogevekene.
Deltakarar og føremål
Kystsogevekene går føre seg frå midten av august til slutten av september kvart år. Dei siste åra har det vore rundt 150 arrangement i dei 20 kommunane på Vestlandet som er med i mønstringa: Sveio, Bømlo, Stord, Fitjar, Tysnes, Austevoll, Os, Bergen, Sund, Fjell, Øygarden, Askøy, Osterøy, Meland, Lindås, Masfjorden, Radøy, Fedje, Austrheim og Gulen.
Skipsspikar
Skipsspikar er eit festemiddel som vert brukt under båtbygging. Ein skipsspikar smalnar svakt frå hovudet til ein ellers tverr spiss. Tverrsnittet er rektangulært. Dimensjonen på spikaren vert oppgitt etter lengda, målt frå spissen til undersida av hovudet.
Kystsogevekene
Deltakarar og føremål
Kystsogevekene arbeider for å styrkja identiteten i kystdistrikta og å skapa kultur- og reiselivsopplevingar knytt til kysten. Auka trivsel, vekst og nye arbeidsplassar er andre viktige målsetjingar. Formålet med arrangementa er å ta vare på og syna fram særtrekka i den gamle kystkulturen og området.
Skipsspikar
Ved bruk av skipsspikar vert det forbora med ein bordimensjon som tilsvarar minste sida i tverrsnittet under hovudet. Ein bør bore 90% av spikarlengda i hard ved. For spikaren vert heilt innslått vert det ofte surra eit par tørn med bomullstråd under hovudet. Dette for å sikre mot lekkasje. Skipsspikaren vert sett på tvers av veden i spant og bjelkar. Nær enden av bord vil skipsspikaren lett gi sprekker. Difor vert det bora holet gjort noko større her.
Kystsogevekene
Innhaldet i kystsogevekene
Kystsogevekene avspeglar kystkultur frå alle tider, både gamal og ny. Folk får oppleva kystkultur og yrande folkeliv i mange former og uttrykksmåtar. Programmet femner vidt, frå store folkefestar til intime konsertar eller små arrangement. Her er marknader, konsertar, torgdagar, revyar, turar og aktivitetar. Ei rekkje museum har utstillingar i samband med Kystsogevekene. Mange veteranbåtar er i sving, og folk i alle aldrar kan prøva seg på ulike maritime aktivitetar. Det er mykje god tradisjonsmat og gamalt handverk.
I tillegg er dei mange marknadane og torgdagane ein arena der småskalaprodusentar av ymse slag, særleg innan mat og handverk, får syna seg fram for publikum. Her får dei synleggjort produkta sine og kan opparbeida seg ei kundegruppe og skape etterspurnad etter produkta sine. Kystsogevekene sitt program vert kommunisert gjennom programhefte og i form av nettsidene deira.
Publikum på arrangementa er rundt 35 000 kystkulturinteresserte folk frå hele regionen. Kystsogevekene er rekna for å vera den største mønstringa av kystkultur i Noreg. Nærare 1000 personar står for gjennomføringa av programmet, og mellom 35 000 og 40 000 menneske deltek på dei over 150 arrangementa.
Kystsogevekene
Kystsogevekene vart første gong arrangert i 1997.
Starten for arrangementa i 2008 var i Bergen, og fall saman med innkomstdagen for deltakarskipa i Tall Ship's Race, 8. august. Lokale skips- og båttypar og fjordbåtveteranar spelar ei avgjerande rolle, saman med klede, reiskapar, handverk og arbeidsteknikkar frå gamalt av.
Kystsogevekene 2009 gjekk frå 8. august til 13. september. Den offisielle opninga var då på Fonnes i Austrheim.
Kystsogevekene 2010 vart offisielt opna på Valestrand på Osterøy, den 14. august. Opningsseremonien fann stad i hagen til Ole Bull, og same helga blir det historiske spelet Ole Bull - Fossegrimen fra Valestrand sett opp i høve 200-årsjubileet for Ole Bull sin fødsel. Kystsogevekene 2010 pågjekk dette året fram til 19. september.
Elder Bluff
Elder Bluff er ein markant og stort sett berr fjellskrent som dannar ein del av nordsida av Eielson Peninsula og oppom Smithfjorden, på austkysten av Palmer Land. Han vart namngjeven av Advisory Committee on Antarctic Names etter Robert B. Elder, sjef oseanografiavdelinga til U.S. Coast Guard på den første International Weddell Sea Oceanographic Expedition ombord på USCGC «Glacier» i 1968.
Kystsogevekene
Kystsogevekene
Kystsogevekene 2011 føregjekk frå 13. august til 18. september. Den offisielle opninga var i Os.
Slottsbrons IF
Slottsbrons IF er ein idrettsklubb i Slottsbron i Sverige. Klubben vart skipa i 1918, og vart svenske mestarar i bandy for herrer i 1934, 1938, 1936 og 1941.
Asterope
Asterope eller Sterope er ei dobbeltstjerne i Pleiadane. Dei to stjernene er 21 Tauri og 22 Tauri og ligg i stjernebilete Tyren. Dei ligg kring 440 lysår frå jorda.
Sarma
Sarma er ein vind på vestkysten av Bajkalsjøen. Han er kalla opp etter Sarma-elva som spring ut i denne dalen.
Vinden er kjend som den kaldaste og kraftigaste i Bajkal-området, og kan stundom nå 40 m/s.
Luvo Manyonga
Luvo Manyonga er ein sørafrikansk friidrettsutøvar frå landsbyen Mbekewmi i Western Cape-provinsen som vart verdsmeister i lengdehopp i 2017 og tok sølvmedaljen i same øvinga under Sommar-OL 2016 i Rio de Janeiro. Han sette personleg rekord med 8,65 m då han vann den nasjonale meisterskapen i Potchefstroom 22. april 2017.
Rasmus Tveteraas
Rasmus Olsson Tveteraas var ein norsk skulemann, skribent og politikar frå Haus i Hordaland. Han representerte Venstre på Stortinget frå 1924 til 1930.
Han var son til ein gardbrukar. Etter eksamen ved Stord seminar var Tveteraas lærar i Høgsfjord i tida 1883-90. Frå 1892 var han lærar ved skular i Stavanger, sidan 1906 styrar ved Sandviken skole og 1910 Våland skole. Han avslutta yrkeslivet som skuleinspektør i Stavanger, 1922–1933.
Kjemisk forvitring
Kjemisk forvitring er ein type naturleg forvitring av bergartar og mineral som skjer ved oppløysing av minerala eller at minerala omdannar seg.
Rasmus Tveteraas
Medan han var i Høgsfjord vart Tveteraas vald inn i heradsstyret. I Stavanger var han bystyremedlem frå 1898 til 1934, unnateke valperioden 1902-04. Tveteraas var varamann for Venstre, og ein valkrins som omfatta heile fem byar, til Stortinget i periodane 1922-24 og 1925-27. Han møtte frå 25. juli 1924, då Lars Oftedal vart sosialminister, og hadde sete på tinget til midt i neste valbolken, då Lars Meling atter tok plass i Stortinget ettersom regjeringa han sat i gjekk av. Perioden 1928-30 hadde Tveteraas fast stortingsplass og var medlem av kyrkje og sosialkomiteen.
Kjemisk forvitring
Kjemisk forvitring skjer gradvis og som regel nær jordoverflata. I denne prosessen er oksidasjon og hydrolyse dei viktigaste prosessane.
Rasmus Tveteraas
Tveteraas var i mange år formann i Rogaland Historielag og redaktør for Rogaland Historielags årshefte, samt medlem av hovedstyret Det norske Misjonsselskap. Frå 1891 gav han ut fleire forteljingar og diktsamlingar.
Kjemisk forvitring
Den kjemiske forvitringa løyser ut kalsiumion og andre ion i overflatevatnet.
FitzGerald Bluffs
FitzGerald Bluffs er nokre markante nordvendt fjellskrentar som strekkjer seg over 17 km, 55 km sør for Snow Nunataks i Palmer Land i Antarktis. Dei vart oppdaga av Ronne antarktiske forskingsekspedisjon (1947–48) under Finn Rønne, som namngav skrentane etter Gerald FitzGerald, sjefsingeniør i US Geological Survey i 1947–57.
1860 Barbarossa
1860 Barbarossa er ein hovudbelteasteroide. Han blei oppdaga den 28. september 1973 av Paul Wild ifrå Observatorium Zimmerwald i Zimmerwald.
Ljusdals BK
Ljusdals BK er ein bandyklubb i Ljusdal i Sverige. Klubben vart skipa i 1943, og vart svenske mestarar i bandy for herrer i 1975.
Klastisk
Klastisk er eit omgrep nytta i geologien om noko som består av fragment. Omgrepet vert nytta om ein sedimentær bergart som består av brotstykke og korn frå andre bergartar, ført til avsetningsstaden med vatn, vind eller is.
Døme på slike bergartar er sandstein og leirskifer.
Lengste elvar i Storbritannia
Dette er ei liste over dei lengste elvane i Storbritannia.
David Hemery
Aktiv
Hemery voks for ein stor del opp i USA. I august 1966 vann han 110 m hekk under samveldeleikane i Kingston på Jamaica med tida 14,1 sekundar. Ein månad seinare rauk han ut or EM i Budapest i same øvinga med knapp margin.
I august 1968 sette Hemery britisk rekord i 400 meter hekk med 49,6 sekundar i London og melde seg med det på i favorittsjiktet til Sommar-OL 1968 i Mexico. I OL-semifinalane forbetra fyrst John Sherwood den britiske rekorden til 49,3, ei tid Hemery tangerte i den andre av semifinalane. Framom finalen på langhekken måtte mest alle åtte finalistane reknast som medaljekandidatar, sju av dei presterte semifinaletider frå 49,0 til 49,3. I finaleløpet imponerte Hemery kolossalt og flytta verdsrekorden på 400 meter hekk med sju tidels sekund til 48,12 og slo nummer to, tre og fire med ni tidels sekund.
Hemery sprang 110 meter hekk då han deltok EM 1969 i Aten. Han sikra seg der sølvmedaljen, 0,15 sekund bak den beste korthekkløparen i Europa gjennom fleire år, italienaren Eddy Ottoz. Året etter sette Hemery personleg rekord på korthekken med 13,4 og han forsvarte i Edinburgh samveldetittelen i same øvinga.
Under Sommar-OL 1972 i München kom Hemery i mål til bronse på 400 meter hekk på tida 48,52, eitt fattig hundredels sekund bak Ralph Mann frå USA. Vinnaren, John Akii-Bua frå Uganda, sletta Hemerys fire år gamle verdsrekord då han vart klokka inn på 47,82 sekundar. Seinare i leikane sprang Hemery den tredje etappen på det britiske laget som vann sølvmedaljen i 4 x 400 m stafett.
Sphinx Island
Sphinx Island er ei øy som ligg i innløpet til Barilari Bay langs vestkysten av Graham Land. Ho har ein berr, steinete topp med vertikale veggar på alle fire sidene. Ho vart oppdaga og namngjeven av British Graham Land Expedition (BGLE), 1934–37, under Rymill.
Sjølvstendepartiet
Sjølvstendespartiet er nemninga som vert brukt om fleirtalsgruppa i Riksforsamlinga på Eidsvoll 1814.
Til sjølvstendepartiet sokna rundt 80 av representantane som møtte på Eidsvoll. Gruppa vart leia av Christian Magnus Falsen, som hadde med seg Georg Sverdrup, Peter Motzfeldt og Wilhelm F. K. Christie. Desse arbeidde for å slå fast at Noreg var eit sjølvstendig rike, fri frå nokon union. Gruppa ynskte også å avgrense riksforsamlingas oppgåve til å utarbeide ei grunnlov og deretter velje ein konge, som for dei var Kristian Fredrik.
Norsk Musikforlag
Norsk Musikforlag AS er eit norsk forlag som spesialiserer seg på musikkrelaterte utgjevingar, slik som lærebøker i musikk og notar.
Sjølvstendepartiet
Mindretalet i Riksforsamlinga, kalla unionspartiet, tala for ei grunnlov som opna for at ein kunne inngå ein frivillig union med Sverige.
Akkarfjord Oppvekstsenter
Akkarfjord Oppvekstsenter – Avdeling skole er ein norsk offentleg grunnskule som ligg i Akkarfjord i Hammerfest kommune i Troms og Finnmark fylke. Han har ni elever i to skoleklassar, desse er fordelte på klassetrinn frå fyrste til tiande. Skulen dekkjer heile barne- og ungdomstrinnet.
MS «Carina» (1944)
USS «Poinsett» var eit amerikansk lasteskip av typen CI-M-AVI, bygt i 1944 for den amerikanske marinen. Denne skipstypen var mindre enn Liberty-skipa og kunne kome til i bombarderte hamner som var blokkerte for større skip.
I 1947 vart skipet kjøpt av Det Bergenske Dampskibsselskab (BDS) og omdøypt MS «Carina». BDS hadde skipet fram til 1952, då det vart selt til Sør-Korea, der det fekk namnet «Masan». Det vart verande hos sørkoreanske eigarar fram til det vart hogd opp i 1982.
(kallesignal LMGP) var eit
Historie
Skipet vart bygt ved Leathem D. Smith Shipbuilding Co. i Sturgeon Bay i Wisconsin i USA og vart levert i september 1944. I 1946 vart skipet overført frå marinen til U.S. Maritime Commission, før det i februar 1947 vart kjøpt av Det Bergenske Dampskibsselskab (BDS). Det vart då omdøypt MS «Carina» og gjeve kallesignalet LMGP. BDS beste opp mot 700 000 amerikanske dollar for skipet. Skipet vart henta i Nord-Amerika og frakta til Sør-Amerika med ei kollast. Skipet gjekk så inn i Den norske Syd-Amerika Linje, som BDS var medeigar i, mellom Nord-Europa og Sør-Amerika.
På reise frå frå Uleå til Bremen med malm forliste «Carina» natt til fredag 29. august 1947, 13 nautiske mil sør for Gedser fyr heilt sør på Falster i Danmark. Rundt kl. 01 høyrde ein eit høgt smell og båten byrja straks å søkkje. Offiserar og mannskap vart kommandert i livbåtane og det skjedde så raskt at mange berre gjekk i bukse og skjorte. I alt var det 32 mann ombord. Det vart sendt ut SOS-signal og eit dansk skip kom til staden og tok opp styrmannen og 18 mann av mannskapet, medan kapteinen og 12 mann vart verande ombord. Det var uklårt kva som var årsaka til forliset, men ein trudde at skipet anten hadde gått på ei mine eller kollidert med eit søkkt vrak. Det viste seg seinare å vere eit vrak. Skipet kom seg inn til Falster for eiga maskin, der det låg trygt, og med godt vêr var det gode håp om å få lense tredjerommet for vatn og undersøke skipet med dykkarar. Etter nokre dagar vart «Carina» tetta og kunne gå til Nyborg i Danmark for mellombels reparasjon. 6. september kom det fram til Bremen med lasta si. 6. oktober vart det ført til Hamburg for ytterlegare reparasjon. 18. oktober kunne det halde fram i ruta til Sør-Amerika med anløp i Cabedelo i Brasil. I mars 1949 vart ein ung gut frå Bergen alvorleg forgifta ombord på «Carina» og måtte leggast inn på sjukehus i Aalborg. Dei første meldingane fortalte at han var dødeleg forgifta, men han klarte seg. To år seinare omkom derimot ein annan ung gut, som var hjelpegut på båten og ute på den første sjøreisa si, då han drukna i ei kanoulukke i ein liten by i Brasil. I slutten av mai 1952 selde BDS skipet vidare til sørkoreanske eigarar. Korea Shipping Corp. i Pusan kjøpte skipet og omdøypte det «Masan». I 1977 vart det kjøpt av New Asia Shipping Co. Ltd. i Inchon i Sør-Korea. Skipet vart selt til opphogging i 1982.
Magnus Stangeland
Magnus Stangeland er ein norsk lærar, næringsdrivar og politikar frå Storebø i Austevoll. Han representerte Hordaland og Senterpartiet på Stortinget i tida 1985-97 og var president i Redningsselskapet 2000-05.
MS «Carina» (1944)
Skipet
Tonnasjen til skipet var ved levering 3 913 brt, 2 710 nrt og lasteevna var 5 997 dødvekttonn. Volumet i lasterommet var 6 911 m³. Hovudmaskinen var ein 6-sylindra 2-takts dieselmotor, levert av Nordberg Manufacturing Co i Milwaukee. Oppgjeven yting var 1 700 bHk (bremsande hestekrefter) og 385 nominelle hestekrefter som gav ein toppfart på 10,5 knop.
Magnus Stangeland
Stangeland var son til ein fiskar, og var sjølv fiskar fram til 1961. Dei neste åra utdanna han seg til kystskipper på fiskarfagskule og lærar på lærarskulen på Stord. Frå 1966-68 var han lærar ved Storebø skule og deretter idrettsinstruktør i Sjøforsvaret, før han i 1970 tok over rektorstillinga ved Storebø skule. I 1978 gav han opp læraryrket og vart dagleg leiar i Austevoll utbyggingsselskap til 1980. Åra 1981-85 var han administrerande direktør i District offshore A/S.
MS «Carina» (1944)
Skipet
I 1950 vart det innsett radar på skipet.
Magnus Stangeland
Perioden 1972-83 var Stangeland med i kommunestyret i Austevoll, ordførar 1976-81. Medlem i Hordaland fylkesting 1982-83. Valperioden 1981-85 var han vararepresentant for Senterpartiet på Stortinget, og møtte på Tinget nokre gongar. Frå 1985 til 1997 hadde Stangeland fast tingplass på Stortinget frå Hordaland 1985–1997. Alle tolv stortingssesjonane var han med i Samferdslekomiteen, som leiar dei siste fire.
Stangeland trekte seg ut av partipolitikken i 1997, og gjekk tilbake til stillinga som administrerande direktør i DOF Industri A/S, det tidlegare District offshore. Han var elles styreleiar 1999-2002 i Posten Norge BA, og frå 2000 i Kimek A/S, samt medlem i Statens nærings- og distriktsutbyggingsfond, også det frå 2000. I 2000 tok han over vervet som president i Redningsselskapet. Dette vervet hadde han i seks år fram til 6. desember 2005, då han gjekk av etter ei tid med mykje indre strid i selskapet. Stangeland var ei tid styreformann i Bergen Group ASA, der han har hatt ein stor eigarpost.
Etter ein rapport frå Riksrevisjonen i 2008 vart Stangeland og fleire andre tidlegare stortingsrepresentantar tiltalt for urettmessige utbetalingar av pensjon. For Stangeland sin del gjaldt det kroner 536 195, og fordi han hadde late vere å opplyse Stortinget sitt pensjonsstyre om at han hadde inntekter utover pensjonsbeløpet, i form av fast lønn frå AS Bergen Yards, styrehonorar og fri bil. Den 7. januar 2011 dømde Oslo tingrett Stangeland til 60 dagars fengsel utan vilkår. Stangeland anka dommen, og vart frifunnen av Borgarting lagmannsrett 29. november 2011. Riksadvokaten anka frifinninga til Høgsterett, som 23. april 2012 forkasta riksadvokaten si anke.
SYRIZA
SYRIZA, gresk: ΣΥΡΙΖΑ, avstytting for Koalisjonen av det radikale venstre  (gresk: Συνασπισμός Ριζοσπαστικής Αριστεράς, Synaspismós Rizospastikís Aristerás), er eit politisk venstreorientert parti i Hellas. Partiet vart skipa som ein valallianse mellom ulike venstreparti i samband med valet til parlamentet i Hellas i 2004. Ved dette valet fekk alliansen 3,3 prosent av røystene, og dette gav seks mandat.
Jamieson Ridge
Jamieson Ridge er ein smal rygg, 1 nautisk mil lang, med ei høgd opp mot kring 1200 moh ved sørvestenden av Herbert Mountains i Shackletonkjeda i Antarktis. Han vart fotografert frå lufta av U.S. Navy i 1967, og kartlagd av British Antarctic Survey i 1968–71. I samband med at det vart nytta namn på glasiologar i området, vart det namngjeve av UK Antarctic Place-Names Committee i 1971 etter Thomas F. Jamieson, ein skotsk geolog som studerte dei is-skurte fjella i Skottland og oppdaga opphavet til skuringsstriper i 1862, og som i 1865 gav den første teorien for landheving.
SYRIZA
Ved parlamentsvalet i Hellas i mai 2012 gjekk SYRIZA fram til 16,8 prosent av røysene, frå 4,6 prosent ved parlamentsvalet i 2009. Av di ingen parti var i stand til å etablere ei fleirtalsregjering etter dette valet, vart det halde nyval allereie i juni 2012. Før dette valet sytte SYRIZA for å registrere seg som eit politisk parti i staden for å stille til val som ein valallianse. Dette nye politiske partiet fekk då 26,9 prosent av røystene, som gav 71 mandat av til saman 300 i parlamentet.
Ved parlamentsvalet 25. januar 2015 fekk partiet 36,34 prosent av røystene og 149 mandatar i parlamentet, altså nesten halvparten av dei 300 plassane.
Horse Bluff
Horse Bluff er ei kystskrent på vestsida av Tindley Peaks på Rymill Coast i Palmer Land i Antarktis, oppom George VI Sound. Han vart kartlagt av British Antarctic Survey i 1970 og fekk dette namnet av ei klippe i skrenten som liknar eit hestehovud.
Marks kommun
Mark kommune ligg i det svenske länet Västra Götalands län, i landskapet Västergötland. Administrasjonssenteret i kommunen ligg i Kinna.
Sprightly Island
Sprightly Island er ei øy 1 nautisk mil (1,9 km) nordvest for Spring Point i Hughes Bay i Graham Land. Ho vart først grovt kartlagd av Belgica-ekspedisjonen (1897–99). Ho vart namngjeven av United Kingdom Antarctic Place-Names Committee (UK-APC) etter den britiske selfangaren Sprightly, kaptein Hughes, som vitja dette området 1824-25.
Marks kommun
Tettstader
Mark kommune har ti tettstader. Folketalet i tabellen er frå 31. desember 2005.
Carmen Garayalde
Carmen Garayalde Zubizarreta var ein uruguayansk lærar, kunstnar og politisk aktivist.
Liv
Carmen Garayalde blei fødd 8. august 1913 i Montevideo i Uruguay i ein økonomisk solid familie av basksike innvandrarar. Som ungdom studerte ho song og fiolin, og blei med i kammerorkesteret José Pedro Massera, skipa av vennene og familien til Massera Lerena, som songar.
Garayalde studerte måling ved Círculo de Bellas Artes, der ho haddde Domingo Bazurro og Guillermo Laborde som lærarar. Garayalde kom til å studera under sistnemnde igjen ved Universidad del Trabajo del Uruguay for å læra om komposisjon og dekorasjon. Ho tok også timar i måling og gravering hjå Cecilia Marcovich, Demetrio Urruchúa og María Carmen Portela. Under rettleiing frå Portela byra Garayalde å utvikla den grafiske teknikken koldnålsradering.
Garayalde hadde ein nær vennskap med Amalia Polleri, og dei to laga ein plakat i lag som einstemmig vann ei tevling halden av Comisión de Damas for å senda naudhjelp til Spania i 1937. To år seinare deltok dei to kvinnene ved ei utstilling skipa av Demetrio Urruchúa ved Plaza de Cagancha i Montevideo.
I 1938 gifta ho seg med José Luis Massera, og dei fekk to barn. Paret gjekk med i kommunistpartiet under andre verdskrigen.
På 1970-talet drog Gayalde i eksil på grunn av den politiske forfølginga under militærdiktaturet i Uruguay. Ho budde i Barcelona og var aktiv i eksilrørsla Frente Amplio en el Exterior.
I 1991 var ho tilbake i Montevideo og heldt for første gong ei retrospektiv separatutstilling av nokre av verka sine. I 2013 blei det halde ei retrospektiv utstilling av teikningane og graveringane hennar ved Museo de Arte Contemporáneo de El País.
Royal College of Surgeons in Ireland
Royal College of Surgeons in Ireland (RCSI) er ein privat medisinsk institusjon på St. Stephen's Green i Dublin. Han er eit av fem kollegium ved National University of Ireland. Colleget gav per 2006 utdanning innan medisin, fysioterapi, farmasi og sjukepleie. Tidlegare fekk tannlegestudentar undervising i prekliniske fag og einskilde kliniske fag saman med medisinstudentane.
Institusjonen vart grunnlagt i 1784 av barberlauget i Dublin, til å byrja med for å betre kunnskapar blant feltskjærarar.
Colleget gjev ei etterutdanning som gjev tittelen Fellow of Royal College of Surgeons in Ireland med rett til bokstavane FRCSI etter namnet.
Det har vore eit særs internasjonalt miljø på colleget. På 60- og 70-talet var det regelmessig 20 norske studentar på kvart årskull. Andre store grupper var forutan irar, engelskmenn, sørafrikanarar med indisk avstamning og vest-indarar. Mindre grupper kunne omfatta studentar frå Indonesia, Mauritius, Nigeria, USA, Holland osb.
Tidleg på 70-talet vart det satsa betydeleg i bygging av store deler av dagens bygningsmasse. Den fremste delen av bygningen mot St. Stephens Green har ein fasade med søyler og dekorasjon i stein. Dette held fram i dei fremste kontora, hall, trapperom og nokon større rom som vart brukt i høgtidelege høve. I kjellaren under denne delen var det låge bogeganger i ein godt vitja studentkantine. På 90-talet var kjellaren omgjort til bønnerom for muslimar.
I samband med nybygginga vart skulepengenivået heva betydeleg. Statens lånekasse for utdanning kunne ikkje lenger dekka heile skulepengebeløpet som stipend, og delen norske studentar vart noko redusert.
Namnet er gammaldags på to måtar: Royal kjem frå tida der Irland var underlagt Storbritannia, med den britiske monarken som statsoverhovud, og i Storbritannia har termen Royal College no gått over til å kalla overvåkningsorganer og ikkje utdanningsinstitusjonar.
Giskespelet
Giskespelet er ei lokal og regional teaterframsyning med historisk innhald som vert framført i friluft ei helg annankvar sommar på øya Giske på Sunnmøre i Møre og Romsdal. Handlinga i spelet er henta frå vikingtida og fortel om møtet mellom den mektige Giske-ætta Arnungane og Olav Haraldson. Spelet starta opphavleg som eit teaterprosjekt ved Giske barne- og ungdomsskule, men har utvikla seg til eit prosjekt for heile øya og eit besøksmål for heile regionen. Manuskriptet til skodespelet er skrive av Johannes Heggland, og musikken er av Terje Skytterholm.
Stiftinga Giskespelet blei oppretta i 1995. Giskespelet er blitt framført åtte gonger sidan starten og skal neste gong framførast sommaren 2011.
Blue for You
Blue for You er det niande studioalbumet til det engelske rockebandet Status Quo, gjeve ut i mars 1976. Det var det siste albumet dei produserte sjølv deira før Just Supposin' i 1980, noko som gav dei neste albuma ein mykje lettare og poporientert stil.
Parfitt skreiv «Rain», som var den første singelen frå albumet og nådde sjuandeplassen på den britiske singellista då han kom ut i februar 1976. B-sida var «You Lost the Love», som ikkje var med på albumet, skriven av Rossi and Young.
Albumet kom ut månaden etter og gjekk til topps på den britiske albumlista, der det låg i tre veker.
Ein redigert versjon av Parfitt og Young sin «Mystery Song» var den andre singelen frå albumet, og kom ut i juli det året. Songen nådde 11. plassen på den britiske singellista eit par månader seinare.
I desember valde bandet å gje ut ein coverversjon av «Wild Side of Life», ein song gjort kjend av Hank Thompson and His Brazos Valley Boys, og skriven av Arlie Carter og William Warren. B-sidan var ein ny song av Rossi og Lancaster kalla «All Through the Night». Denne singelen nådde niandeplassen på singellista.
Dujail-distriktet
Dujail-distriktet (tidlegare Al-Faris) er eit distrikt nordaust i Saladin guvernement i Irak. Hovudbusetnaden er den vesle byen Dujail. Distriktet har 91 170 innbyggjarar og nesten alle er sjiamuslimar (utanom eit par landsbyar ved breidda av Tigris. Dujail vart utsett for ein massakre under styret til Saddam Hussein, då det vart prøvd eit attentat mot han under ei vitjing der. Han vart til slutt stilt for retten, dømd og hengt for denne massakren, sidan dei ikkje trong andre skuldingar for å dømme han.
Austnestangen
Cape Gotley eller Austnestangen er eit nes på austenden av Austnes ved nordsida av innløpet til Edward VIII Bay i Antarktis. Det vart kartlagd av norske kartografar frå flyfoto teken av Lars Christensen-ekspedisjonen, 1936–37, og namngjeven av dei etter halvøya. Området vart kartlagd på ny av Australian National Antarctic Research Expeditions (ANARE) og i 1958 neset Det fekk nytt namn av Antarctic Names Committee of Australia etter A.V. Gotley, øvstkommanderande for eit lag under ANARE på Heardøya i 1948.
Vanja Stambolova
Doping
Stambolova vart i 2007 utestengd frå idretten i to år etter å ha testa positivt på testosteron.